A touz ceauz qui cez presentes latres verront et orront, nous Philippes de Vienne, sires de Paingny, faisons savoir que li lieuz où messires Jehans de Vaignori s’enforce de fermer chastel ou maison fort desuz la vile de Corboson est de nos fiez de Chilluy, par coy celluy nos conuissons et conuissons (sic) tenir en fié de nostre amé seignour mons. Jehan de Chalon, seignour d’Arlay. En tesmoignage de laquel chose, nos avons mis nostre seel pendant en cez presentes letres, données en nostre vile de Suerre, l’an M IIIc, ou mois d’avril.